בקיץ 1960 על סף המעבר מוושינגטון לאוניברסיטת ברקלי, קליפורניה. הציע משרד החוץ הישראלי לפרופסור הררי להוסיף ללימודיו שפה מזרח אסיאתית עבור מלגה צנועה. בזמנו, העדיף משרד החוץ שילמד בורמזית אך לימודי שפה זו לא היו בנמצא באוניברסיטת ברקלי ופרופסור הררי החליט לבחור ביפנית כאתגר. בזמנו יפן הייתה "ארץ זרה מעבר להרי החושך" והוא ראה בכך שליחות לאומית.
פרופסור הררי קיבל את הכבוד הגבוה ביותר לחוקר זר ביפן כאשר זכה בעיטור הקיסר של מסדר השמש העולה: כוכב זהב וכסף בשנים 2002 ו-2017
גילדת מונקאצ'י
גילדת מונקאצ'י (בהונגרית: Munkácsy-céh) הוקמה בשנת 1928 על ידי לאיוש מרק וד"ר בלה לאזאר בבודפשט. היא פעלה כחברה לאמנות ולאספנות. היא נקראה על שם הצייר מיהאי מונקאצ'י .
תערוכות גילדות נערכו בסלון הלאומי ובמוזיאון ארנסט. בשנת 1929, בתערוכה השנייה הוצגו 300 תמונות ופסלים, שהייתה כמות ניכרת באותה תקופה. התמונות נשפטו בקפדנות על ידי חבר שופטים מקצועי על מנת להבטיח שכל מי שקונה שם יצירת אמנות לא רק שיקנה יצירה נעימה, אלא גם יבצע השקעה טובה.
אספני האמנות של גילדת מונקאצ'י התחייבו לקנות יצירות אמנות בתערוכות הגילדה במשך שלוש שנים ויותר עד סכום התחייבותם. למעשה, חובה זו הייתה פירושה תמיכה באמנות ההונגרית העכשווית.
מקום מושבם של חברי הגילדה היה בית הקפה אבאזיה ואחר כך בבית הקפה היפני.
יוס קוגנס
דפנה רז
דפנה רז (נולדה ב-1958) היא עורכת ומתרגמת ישראלית.
ביוגרפיה.
רז היא בתם של שפרירה זכאי והמפיק מתי רז, אחותה היא אורלי רז העוסקת בבימוי לטלוויזיה.
היא דיבבה בסדרת הטלוויזיה הדבורה מאיה.
מ-1998 עד-2018 היא הייתה העורכת של המהדורה העברית המגזין נשיונל ג'יאוגרפיק.
היא תרגמה ספרים לעברית, בין תרגומיה נמנים הספרים של ג'ודית באטלר "טענת אנטיגונה", תרגום אשר זכה לתשבחותיו של מבקר הספרות יצחק לאור, ו"קוויר באופן ביקורתי", וכן "גיתאי X2X3", ספר המנתח את יצירותיו של עמוס גיתאי.
היא ערכה את שני אוספי האלבומים שהוציא המוזיאון הרצלילינבלום.
בתה, אלה בן דוד, דיבבה בסרט במבי.
אוום – מרכז רוחני בינלאומי לשלום
אֶוָום – מרכז רוחני בינלאומי לשלום (מכונה גם מרכז רוחני ערבה) הוא ארגון חוץ-ממשלתי ללא כוונת רווח, שהוקם בשנת 2007 על ידי דבורה צביאלי, המכונה לאמה דבורה-הלה. הארגון ממוקם בדרום הערבה בישראל, ממומן מתרומות ומתשלומים בעבור שירותים ורשום כחברת בת של עמותת "שיטה וחוכמה".
המרכז פועל ברוח הבודהיזם הטיבטי וחיים בו כעשרה נזירים בודהיסטים.
רקע.
המרכז הוקם בשנת 2007 על ידי דבורה צביאלי, תלמידתו של הנזיר קֵן רינפוצֵ'ה גשה לובסָנג תַ'רצִ'ין.
משמעות השם.
השם "אֶוָום" מורכב משתי הברות בסנסקריט (ཨེ་ཝཾ) ויש לו משמעות סמלית במסורת הבודהיסטית. לפי פרסומים של הארגון, השם משקף את המצב הנאור האולטימטיבי של חופש מוחלט, טוהר וחוכמה. הוא גם משקף את החיבור הבלתי ניתן להפרדה בין עולם טהור ושלו לבין שלום וטהרה בלב תושבי העולם, הטענה שהשגת טוהר ושלווה פנימיים משתקפת באופן אוטומטי בסביבה החיצונית.
מטרה ופעילות.
לפי אתר המרכז, מטרתו העיקרית היא לפעול למען שלום בר קיימא במזרח התיכון ובכך לתרום לשלום עולמי.
המרכז מקיים תוכניות לימוד בנושא בודהיזם, קורסים וסדנאות יוגה ומדיטציה, סדנאות בהנחיית דוברים מקומיים ואורחים מחוץ לישראל, ריטריטים, פעילויות משותפות בין יהודים ישראלים, ערבים, פלסטינים ואנשים מרחבי העולם.
בשנת 2019 אירח המרכז את לאמה גיומה קנסור רינפוצ'ה לובסנג ג'מפה ואת חוקר התודעה אלן וואלאס, המתמחה בבודהיזם טיבטי.
ב-8 בינואר 2021, החלו חברי המרכז בסדנת שתיקה אשר אמורה, נכון ל-2021, להימשך עד ינואר 2022. במהלך הסדנה המשתתפים מנותקים לחלוטין מהעולם החיצון. סדנת השתיקה הזו היא, ככל הידוע, הראשונה מסוגה המתקיימת בישראל.
ביקורת.
בשנת 2010 פרסם ארגון יד לאחים החרדי אזהרה כנגד הקמת המרכז, שאותו הגדיר הארגון כמרכז ללימוד עבודה זרה.
בכתבה שפורסמה בהארץ במאי 2021 עלו טענות, מצד תלמידים לשעבר במרכז וקרובי משפחה, לגבי הנאמנות המוחלטת שנדרשת מהתלמידים כלפי המורה, דבורה צביאלי, השירותים שהתלמידים מספקים לה, ולגבי חרמות שמוטלים נגד תלמידים שעזבו את המרכז. בנוסף, עלו טענות לגבי קשר אינטימי בין צביאלי לאחד מתלמידיה ולגבי היותה תלמידה ומתרגמת של מייקל רואץ', ששמו נקשר בשערוריות שונות ואשר הוכרז אישיות בלתי רצויה במרכז של הדלאי לאמה בדרמסאלה. הטענות נדחו על ידי צביאלי עצמה וחלק מתלמידיה.
קרל באנצר
קרל לודוויג נואה באנצר (בגרמנית, Carl Ludwig Noah Bantzer; 6 באוגוסט 1857 - 19 בדצמבר 1941) היה צייר, פרופסור באוניברסיטה וסופר אמנות שהושפע מאוד מהאימפרסיוניזם.
ביוגרפיה.
אביו היה היינריך באנצר (1809–1863), וטרינר. לאחר מות האב, העבירה אמו את המשפחה למרבורג, שם למד בגימנסיה היוקרתית פיליפינום. בהמשך למד באקדמיה לאמנויות בברלין. ב-1884 וב-1885 הוא היה בשוולם, שם עבד עם הצייר וילהלם קלאודיוס, מדרזדן. הוא בילה גם בטרייזה, וצייר דיוקנאות של נכבדים מקומיים ואנשים בתלבושת מסורתית.
אשתו הראשונה, קלייר, נפטרה בשנת 1887, וילדה את בנם ארנולד. לאחר מותה נסע לוילינגהאוזן, שם התיידד עם האמנים הרמן קטלהון ואדולף לינס. הוא היה חוזר לשם מדי קיץ במשך שנים רבות. בשנת 1890 שהה בפריז מספר חודשים. בשנה שלאחר מכן הוא היה בדרזדן.
בשנת 1893 הוא נסע למסע לימודים ממושך עם וילהלם גאורג ריטר, וביקר ברחבי מרכז גרמניה. לאחר שלא הצליח למצוא רעיונות מתאימים לעבודתו, חזר לוילינגסאוזן. בשנת 1896 פורקה ונבנתה מחדש כנסיית העץ הישנה במרבורג, שתשמש אותו כסטודיו. באותה שנה הוא מונה לפרופסור באקדמיה לאמנויות של דרזדן.
הוא התחתן בשנית בשנת 1899 עם הלן פרנסיס דרבישיר (1874–1953). בנישואין אלה נולדו חמישה ילדים, ביניהם מריגארד באנצר, מאיירת ספרי ילדים שנישאה לקריקטוריסט E. O. Plauen, וקרל פרנסיס באנצר (1900–1945), שגם הפך לצייר. קרל פרנסיס, היה אביו של השחקן כריסטוף באנצר והמוזיקאי קלאוס באנצר.
משנת 1903 הוא היה חבר בהתאחדות האמנים הגרמנים. שנה אחר כך, השתתף בתערוכה הראשונה שלהם עם הזצסיון במינכן. בשנת 1909 הפך קורט שוויטרס לאחד מתלמידיו.
בשנת 1918 הוא מונה למנהל בית ספר לאמנות בקאסל, תפקיד אותו מילא עד 1923.
הוענקה לו מדליית גתה לאמנות ומדע בשנת 1937. באותה תקופה, הפרסים נבחרו באופן אישי על ידי אדולף היטלר שנתיים לאחר מכן, הוא היה מועמד לפרס הלאומי הגרמני לאמנות ומדע. את ביקורו האחרון בוילינגסאוזן הוא קיים ממש לפני מותו, בשנת 1941.
בית ספר בזיגנהיין נושא את שמו. בשנת 2015 הוקם בחצר בית הספר פסל של דמותו, שיצר אוולד רומף .
מרכז רוחני ערבה
פול לאונרדט
ג'ושוע קושנר
ג'ושוע קושנר (באנגלית: Joshua Kushner; נולד ב-12 ביוני 1985) הוא משקיע ואיש עסקים יהודי אמריקאי. הוא המייסד של קרן ההשקעות "Thrive Capital" ומייסד שותף של חברת ביטוחי הבריאות "Oscar Health" .
הוא בנו של איש הנדל"ן, צ'ארלס קושנר ואחיו של ג'ארד קושנר, חתנו ויועצו הבכיר של נשיא ארצות הברית לשעבר, דונלד טראמפ.
קורות חיים.
קושנר הוא בנו של איש העסקים צ'ארלס קושנר ונכד לניצולי השואה, שהיגרו לארצות הברית מנבהרדק שבבלארוס בשנת 1949. הוא גדל בליווינגסטון שבניו ג'רזי, התחנך במשפחה יהודית-אורתודוקסית-מודרנית. הוא סיים את לימודיו בהרווארד קולג' ב-2008 וב-2011 סיים לימודים בבית ספר למנהל עסקים באוניברסיטת הרווארד.
באביב של שנתו הראשונה בלימודים, יחד עם שני סטודנטים אחרים הוא גייס כ-10,000 דולרים, על מנת להקים רשת חברתית בשם "וסטו", הרשת החברתית שלו הצליחה מאוד באמריקה הלטינית בהתאם לתחזיותיו של קושנר.
בשנה שלאחר סיום לימודיו האקדמיים, הקים קושנר חברת הסטארט אפ "Unithrive" יחד עם חברו לספסל הלימודים. החברה נועדה להקל על תשלומים של סטודנטים בזמן הלימודים בקולג', וזאת באמצעות התאמת מלווים בוגרים לסטודנטים, לאחר סיום הלימודים באוניברסיטת הרווארד הוא עבד בקבוצת ההון הפרטי, גולדמן זקס.
ב-2014 הקים קושנר עם אחיו הבוגר ג'ארד את חברת קאדר (Cadre), פלטפורמה מקוונת להשקעה בנדל"ן. איל ההון היהודי-אמריקאי, ג'ורג' סורוס השקיע בה כ-250 מיליון דולר.
חיים אישיים.
ב-2012 החל קושנר לצאת עם הדוגמנית קרלי קלוס, ביולי 2018 הם התארסו וזאת חודש לאחר שקלוס השלימה את תהליך הגיור שלה ובאוקטובר 2018 הם התחתנו.
השניים מתגוררים באחוזה בפלורידה, עליה שילמו הזוג מעל 30 מיליון דולר. האחוזה נמצאת בסמוך לביתם של אחיו של ג'ושוע, ג'ארד קושנר ושל אשתו, איוונקה טראמפ (בתו של דונלד טראמפ) שהתגיירה אף היא.
לאור היותו אחיו של חתנו ויועצו הבכיר של נשיא ארצות הברית לשעבר, ג'ארד קושנר, הצהיר לא פעם ג'ושוע באמצעות דוברו כי "הוא אוהב את אחיו ולא רוצה לומר דבר שעשוי להביך אותו", אך במקביל אמר הדובר: "ג'ושוע הוא מצביע דמוקרטי לכל החיים", ואף טען כי לא הצביע לדונלד טראמפ בבחירות 2016, אלא ליריבתו של טראמפ והמועמדת הדמוקרטית, הילרי קלינטון, זאת בנוסף לעובדה שההורים של השניים תרמו למפלגה הדמוקרטית עד הבחירות לנשיאות שנערכו ב-2016.
מכבי חיפה (כדורסל נשים)
מכבי חיפה היא קבוצת כדורסל נשים ישראלית מהעיר חיפה, המתמודדת בליגת העל בכדורסל נשים. הקבוצה מארחת את משחקי הבית שלה באולם ביכורים בחיפה.
היסטוריה.